משי זהב (סדרת טלוויזיה)

משי זהב היא סדרת טלוויזיה תיעודית ישראלית הסוקרת את עלייתו ונפילתו של יהודה משי זהב, איש ציבור חרדי ופעיל חברתי ישראלי, שזכה לחיבוק חם ממוסדות המדינה, זכה בפרסים על פועלו והשיא משואה - כל זאת בשעה שעל פי החשד ניהל חיים כפולים שכללו פגיעה מינית בגברים, נשים וילדים.

הסדרה שודרה במשך 4 שבועות החל מ-20 במאי 2025 בכאן 11 עד 10 ביוני 2025 בכל יום שלישי.

 רקע 

יהודה משי זהב (19 ביולי 1959 – 29 ביוני 2022) היה איש ציבור חרדי ופעיל חברתי ישראלי, ממייסדי ארגון "אשת לפידות" ויו"ר ארגון זק"א ירושלים. היה חבר בוועדות לקידום ועידוד גיוס חרדים לצה"ל ושילובם בשוק העבודה.

במרץ 2021 התפרסם תחקיר של העיתונאים אהרן רבינוביץ ושירה אלק ב"הארץ" ובו חשדות שלפיהם משי זהב תקף והטריד מינית גברים, נשים, ילדים וילדות. כחודש לאחר פרסום הידיעה, ושעות לפני פרסום עדויות חדשות נגדו בתחקיר של "עובדה", ניסה להתאבד והיה מאושפז בתרדמת, עד לפטירתו ביוני 2022.

 הסדרה 
הסדרה סוקרת את עלייתו ונפילתו של משי זהב, שזכה לחיבוק חם ממוסדות המדינה, זכה בפרסים על פועלו והשיא משואה - כל זאת בשעה שניהל חיים כפולים שכללו פגיעה מינית בגברים, נשים וילדים. בסדרה הוצגו עדויות חדשות ושיחות עם מי שהכירו את משי זהב על כל צדדיו, יבדקו מי ידעו על הזוועות ובחרו להעלים עין. הסדרה מנפצת את התדמית החביבה שנוצרה למשי זהב לאורך השנים בקרב הציבור הישראלי.

חברת ההפקות של יוצר הסדרה, יואב לשם, זכתה במקור במכרז של תאגיד השידור להפיק תוכנית בשם "הופרדו בלידתם" שעסקה בחייו של ידוען אחד וכן של שני אנשים אחרים שנולדו באותו התאריך. שידורי הסדרה החלו במאי 2021. במקור אחד הפרקים היה אמור לעסוק במשי זהב, וראיונות איתו כבר צולמו. לאחר פרסום התחקיר של רבינוביץ’ ואלק עליו בהארץ, החליטו בחברה לשנות כיוון ולהפיק סרט על הפרשה. ביימה את הסדרה שרון יעיש.

 פרקים 
מספרתאריך שידורשם הפרק120 במאי 2025כולם ידעו227 במאי 2025לתפארת מדינת ישראל33 ביוני 2025קשר השתיקה410 ביוני 2025יורדים לדפוס

 קישורים חיצוניים 

 הסדרה משי זהב באתר כאן 11




 הערות שוליים 

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2025
קטגוריה:כאן 11: תוכניות וסדרות